Komisjoni teatis Euroopa parlamendile EÜ asutamislepingu artikli 251 lõike 2 teise lõigu alusel nõukogu ühise seisukoha kohta, mis käsitleb Euroopa Parlamendi ja nõukogu gaasiedastusvõrkude juurdepääsutingimusi käsitleva määruse vastuvõtmise kohta /* KOM/2004/0760 lõplik - COD 2003/0302 */





Brüssel 16.11.2004 KOM(2004) 760 lõplik 2003/0302 (COD) KOMISJONI TEATIS EUROOPA PARLAMENDILE EÜ asutamislepingu artikli 251 lõike 2 teise lõigu alusel nõukogu ühise seisukoha kohta, mis käsitleb Euroopa Parlamendi ja nõukogu gaasiedastusvõrkude juurdepääsutingimusi käsitleva määruse vastuvõtmise kohta 2003/0302 (COD) KOMISJONI TEATISEUROOPA PARLAMENDILEEÜ asutamislepingu artikli 251 lõike 2 teise lõigu aluselnõukogu ühise seisukoha kohta, mis käsitleb Euroopa Parlamendi ja nõukogu gaasiedastusvõrkude juurdepääsutingimusi käsitleva määruse vastuvõtmise kohta 1- TAUST +++++ TABLE +++++ 2- KOMISJONI ETTEPANEKU EESMÄRK Kõnealune Euroopa Parlamendi ja nõukogu määruse ettepanek täiendab direktiivi 2003/55/EÜ maagaasi siseturu ühiseeskirjade kohta ja direktiivi 98/30/EÜ kehtetuks tunnistamise kohta. Selle eesmärk on sätestada maagaasivõrkude juurdepääsutingimuste miinimumnõuded. Kogemused, mis on muuhulgas saadud EL gaasisektori reguleerimise foorumil Madriidis, on näidanud, et turu kvalitatiivne avamine on sama oluline kui turu kvantitatiivne avamine. Kuigi direktiivi 2003/55/EÜ kohaselt avatakse turg täielikult hiljemalt juulis 2007, ei ole liikmesriikide võrkudega liitumise tingimused kolmandate isikute jaoks võrdsed. Nii direktiivis 2003/55/EÜ kui kavandatud määruses tunnustatakse kolmandate isikute juurdepääsu äärmiselt tähtsat osa turu avamises ja konkurentsi loomises. Kuna direktiivis on määratletud üksnes eesmärgid, soovitakse määrusega kehtestada teatavad miinimumnõuded, mida tuleb täita seoses kõnealuse direktiivi põhiosaga, st edastamisvõrgu juurdepääsutingimustega. 3- MÄRKUSED ÜHISSEISUKOHA KOHTA Ühisseisukoha sisu kattub täielikult komisjoni ettepanekuga, välja arvatud punktis 4.4 käsitletud küsimustes. Mitu nõukogu ja Euroopa Parlamendi tehtud muudatust selgitavad määruse sätteid, pidades silmas selle vastavust direktiiviga 2003/55/EÜ, või täiendavad neid. Liikmesriigid pole mitte üksnes märkinud vajadust määruse kui sellise järele, vaid ka seda, et konkurentsi moonutamise ja diskrimineerimise vältimiseks peab määrus hõlmama rohkemat kui ainult piiriülesuse küsimused. 4- KOMISJONI ÜKSIKASJALIKUD MÄRKUSED 4.1 Muudatused, millega komisjon nõustub ja mis sisalduvad täielikult või osaliselt ühisseisukohas Muudatus 1: Muudatus on vastuvõetav, kui see rõhutab vajadust kõrvaldada järelejäänud kaubandustõkked. Muudatus 3: Muudatus rõhutab vajadust komisjoni ja asjaomase tööstusharu nõupidamiste ja koostöö järele, millega komisjon nõustub. Muudatus 4: Muudatuse vastuvõetav osa on selgitav. Muudatus 7: Esitatud "võrgu kasutajate" määratlus on selgitav ja lihtsustav, piiramata komisjoni esitatud määratluse ulatust. Muudatus 12: Muudatus kooskõlastab teksti direktiivi 2003/55/EÜ asjakohaste sätetega. Selles arvestatakse ka teatava gaasijuhtmetevahelise konkurentsi olemasolu mõnedes liikmesriikides. Lõpetuseks tõdetakse muudatuses vajadust arvestada tariifide kujundamisel ka investeeringuid infrastruktuuri ja investeeringuid kvaliteedi- või muudest koostalitlusprobleemidest tingitud gaasivootakistuste vältimiseks. Muudatus 13: Tariifistruktuuride ja tasakaalustusmehhanismide sidumine lihtsustaks ja parandaks maagaasiga kauplemise tingimusi. Muudatus 15: Küsimuse võiks lahendada turg, sest edastusvõrgu halduri huvides oleks turustada võimalikult suurt võimsust. Muudatus 18: Muudatus käsitleb olulist Madriidi protsessi käigus arutatud teemat. See kaitseks edastussüsteemide haldureid ohtude eest, mis on seotud võrgukasutajate ebamajandusliku käitumisega või ebausaldatavate võrgukasutajatega. Muudatused 19, 26 ja 32: Muudatused on selgitavad. Muudatused 20 ja 39: Muudatused tuginevad Madriidis kokkulepitud vabatahtlikele "Kolmandate isikute juurdepääsuga seotud heade tavade suunistele" ja taotlevad konkurentsile rajatud turu nõuete ja varustuskindluse tasakaalu. Muudatus 21: Oluline on kindlaks määrata aeg, mille jooksul tuleks kasutamata võimsust pakkuda katkestataval põhimõttel. Võrgu kasutajad ei saa seda teenust kasutada, kui ajavaru ei võimalda reageerida. Muudatus 23: Tariifide tuletamist ja vastavaid meetodeid, samuti tariifide struktuuri käsitleva teabe avaldamise nõue on läbipaistvusnõue, mis on vajalik, et võimaldada konkurentsi ja vältida ebaõiglasi ja põhjendamatuid hindu. Muudatus 25, keskmine osa: Edastusvõrgu oluliste punktide, mida käsitlev teave tuleb avaldada, kinnitamine pärast nõupidamist võrgu kasutajaga tagaks teabe avaldamise turu jaoks kõige tähtsamate punktide kohta. Muudatus 28: Muudatus on kooskõlas Madriidi suuniste sõnastusega. See on üle võetud sisuliselt, kuigi nõukogu on juriidilise selguse ja teksti ühtluse huvides sõnastust muutnud. Muudatus 29: Tasakaalustusrežiimide ühtlustamine on oluline, et tagada tõrgeteta gaasivoog ja kiirturgude areng. Muudatus 34: Muudatus esitab vajaliku täienduse ja kajastab määruse (EÜ) 1228/2003 asjakohaseid sätteid. Muudatus 36: Muudatus aitab tõhustada komisjoni tööd ja hõlbustab komisjoni aruandekohustusi. Muudatus 38: Võrgukasutajate kaasamine tüüplepingute ja võrgukoodide koostamisse suurendaks nimetatud lepingute ja koodide praktilist väärtust ja kohaldatavust. Muudatused 40 ja 41: Muudatus tugineb Madriidis kokkulepitud vabatahtlikele suunistele. Võrgu kasutajatel on vaja teada, kuidas muutub lepingulise võimsuse kättesaadavus, et võtta vajalikke meetmeid klientide vajaduste rahuldamiseks vastavalt asjaoludele. Selles osas peaks läbipaistvus olema nii suur kui võimalik. 4.2 Muudatused, millega komisjon nõustub, kuid mis ei sisaldu ühisseisukohas puuduvad 4.3 Muudatused, millega komisjon ei nõustu ja mis ei kajastu ühisseisukohas Muudatused 1 ja 4: Komisjon ei saa heaks kiita muudatuste neid osasid, mis võivad piirata määruse reguleerimisala piiriülese kaubandusega. Määruse reguleerimisala piiramine piiriülese kaubandusega muudaks määruse peamiste eesmärkide saavutamise võimatuks. Kui määruse reguleerimisala piirataks piiriülese kaubandusega, ei võimaldaks määrus tagada võrdseid juurdepääsutingimusi, eelkõige liikmesriikide puhul, kus on rohkem kui üks edastusvõrgu haldur. Määruses käsitletud küsimused on asjakohased kõikjal gaasivõrkudes ega piirdu võrkudevaheliste ühendustega. Määruse reguleerimisala piiramine piiriülese kaubandusega muudaks määruse peaaegu kasutuks. Muudatused 2, 5 ja 6, 1. osa: Muudatus loob vale mulje, et üksnes piiriülene transport tugevdaks konkurentsi EÜ territooriumil, kuigi seda aitaks saavutada selliste turuosaliste arvu suurendamine, kes suudavad gaasi tarnida kogu EL territooriumil (st liikmesriikides ja liikmesriikide vahel). (Vt ka märkusi muudatuste 1 ja 4 kohta) Muudatus 6, 2. osa: Muudatus piirab määruse reguleerimisala direktiivis 2003/55/EÜ määratletud edastusvõrgu halduritega. See võib jätta kõrvale regionaalsed edastusvõrgud ja takistada seetõttu võrdsete võimaluste loomist edastusvõrkude juurdepääsutingimuste osas. Muudatus 8: Muudatuses ei eristata selgelt määruses aluseks võetud esmas- ja järelturgude mõisteid. See võib põhjustada arusaamatusi seoses artikliga 8 "Võimsusõigustega kauplemine", mis hõlmab järelturgusid. Muudatused 9 ja 10: Nendes muudatustes määratletud terminid ei esine tekstis ega vaja seetõttu määratlemist. Muudatus 11: Võrgu oluliste punktide määratlus peaks sisalduma määrusele lisatud juhises, et võimaldada selle paindlikku ja kiiret kohandamist turu arengutega. Gaasihoidlad on määruse reguleerimisalast tahtlikult välja jäetud, sest nende eripära ja õigusnõuded vajavad eraldi käsitlemist. Muudatus 14: Üldise sõnastuse tõttu oleks muudatust raske või võimatu praktikas kohaldada. Muudatus 16: Muudatuses käsitletud teemad ei kuulu määruse reguleerimisalasse. Muudatus 17: Muudatuse eesmärk on kohustada võimsuse omanikke pakkuma kasutamata võimsust järelturul. Komisjon nõustub küll muudatuse eesmärkide ja kavatsustega, kuid on seisukohal, et olemasolevate lepingute suhtes oleksid majanduslikud stiimulid kõige tõhusamad. Uute lepingutega seonduvat käsitletakse artikli 5 lõikes 2. Muudatus 22: Muudatus annaks küllalt suure otsustusvabaduse selles osas, mida pidada "pikendatud ja oluliseks lepinguliseks ülekoormatuseks". Lisaks nõrgestaks muudatus komisjoni teksti asjakohaseid sätteid. Väärib esiletoomist, et kuigi olemasolevaid lepinguid tuleb juriidilistel põhjustel käsitleda erinevalt, on uutes lepingutes äärmiselt oluline arvestada, et varuvõimsuse soetamine ei ole konkurentsile rajatud turul vastuvõetav ja et tuleb kohaldada "kasuta või kaota" põhimõtteid. Muudatus 24: Muudatus ei lisa midagi uut. Oluliste punktide määratlus sisaldub artikli 6 lõikes 3 ja lisas. Muudatus 25: esimene ja viimane osa: Punkte, mida käsitlev teave tuleb avaldada, tuleks selguse huvides käsitleda ainult artikli 6 lõikes 3. Mõnede edastusvõrkude väljumispunktide suure hulga tõttu on oluline esitada vähemalt nende väljumispunktide võimsuse protsentuaalne osatähtsus, mida käsitlev teave tuleb avaldada. Nimetatud nõuet käsitletakse lisas. Muudatus 27: Euroopa edastusvõrkude suurte erinevuste tõttu tundub muudatus ennatlik. Võrgu suurus, hoidlate olemasolu ja muud edastusvõrgu haldurile paindlikkust võimaldavad vahendid võivad mõjutada tasakaalustusteenustega seotud võimalusi. Lisaks on viide turu tasakaalustamise süsteemidele liiga mitmetähenduslik, sest EL gaasiturul on erinevaid turul põhinevaid süsteeme. Muudatus 30: Muudatus võib edastada valesid signaale, piirata meetmeid, mis on vajalikud konsultatsioonide korraldamiseks, ja lõpetada reguleerivate asutuste kaasamise, mida peetakse vajalikuks, et tagada mittediskrimineeriv ja läbipaistev lepingumenetlus. Muudatus 31: Muudatus ei võimaldaks korraldada tööstusharuga põhjalikke konsultatsioone, mida komisjon peab äärmiselt oluliseks. Muudatus 35: Kuigi komisjon on korduvalt väljendanud oma kavatsust korraldada põhjalikke konsultatsioone tööstusharu ja gaasitarbijatega, ei oleks institutsiooniliselt õige kohustada komiteemenetluse kohaselt loodud komiteed konsulteerimiseks. Muudatus 37: Mõnede liikmesriikide suhtes kehtivad endiselt direktiiviga 98/30/EÜ lubatud erandid. Ühenduse õiguse, eelkõige direktiivi 2003/55/EÜ artiklite 22, 27 ja 28 ning kõnealuse määruse sätete järjepidevaks kohaldamiseks on möödapääsmatu lubada erandeid ja vabastusi määruse kohaldamisest, sest määrus täiendab teatavaid direktiivi sätteid, mis lubavad liikmesriikidele erandeid. Muudatus 42: Tehnilistel põhjustel, mis on seotud võrgu rõhutingimustega, mis võivad suhteliselt kiiresti muutuda, on avaldatud võimsusi sageli vaja enne lepingu sõlmimist kinnitada. See kehtib eelkõige lühi- ja kiirteenuste korral. 4.4. Muudatused, millega komisjon ei nõustu, kuid mis kajastuvad ühises seisukohas Muudatus 33: Komisjon peab vajalikuks rõhutada Euroopa kodanike ja äriühingute õigust pöörduda vajaduse korral Euroopa Kohtusse. Nõukogu on artikli 11 kohandamisel kavandatud määruse nõuetega artikli 11 lõiked 2, 3, 4 ja 5 täielikult välja jätnud, et lisada seeläbi parlamendi muudatus 33. Komisjon nõustub nõukogu kõnealuse lähenemisega, mis muudab määruse sätted selgemaks. 4.5. Nõukogu tehtud muudatused Komisjoni esialgse ettepaneku artikli 2 lõigetes 23 ja 24 sisalduvad uute turuletulijate ja väikeste osaliste määratlused on välja jäetud. See on komisjonile vastuvõetav, sest uute turuletulijate ja väikeste osaliste mõisted on piisavalt selged. Uusi turuletulijaid käsitlevad sätted on määruse tekstis siiski säilitatud. Artikli 9 lõigetes 1 ja 2 on nõukogu vähendanud komisjoni soovitatud komiteemenetluse reguleerimisala. Välja on jäetud kõik küsimused, mida määrusele lisatud juhises veel ei käsitleta. Säilitatud on üksnes need küsimused, mida on kõnealuses juhises käsitletud. Nõukogu välja jäetud küsimusi saab käsitleda hiljem, näiteks direktiivi 2003/55/EÜ (2. gaasi siseturu direktiiv) artiklis 30 sätestatud aruande esitamise ajal. Soovides vältida muljet, et määrusele lisatud juhised vajavad kogu EL hõlmavat standardimist ja ühtlustamist, on nõukogu selle küsimuse selgitamiseks lisanud uue lõike (artikli 9 lõige 3). Komisjon ei kavatsenud nõuda võrgu juurdepääsutingimuste standardimist ühenduse tasandil, vaid pigem võrgu juurdepääsu miinimumstandardite kehtestamist. Sel põhjusel on artikli 9 lõige 3 komisjonile vastuvõetav. Et tagada kooskõla direktiiviga 2003/55/EÜ, on nõukogu lisanud artikli 16 erandite ja vabastuste kohta. Kõnealuse artikli sätted aitaksid kaasa ühenduse õiguse järjepidevale kohaldamisele. Määruse artikli 16 kohaldamisala ei ole suurem kui direktiivis 2003/55/EÜ juba sätestatud eranditel, kuid see annab liikmesriigile, kellele on lubatud erand direktiivi 2003/55/EÜ artikli 28 alusel, õiguse saada komisjoni heakskiidu korral ajutine erand kõnealuse määruse kohaldamisest. Lõpetuseks kiitis komisjon heaks määruse jõustumise edasilükkamise ühe aasta võrra võrreldes algse ettepanekuga. Lisaks nõustus ta sellega, et määrusele lisatud juhist ei pea muutma enne 1. jaanuari 2007. Komisjon peab määruse lisas esitatud juhist turu nõudmiste rahuldamiseks piisavalt täielikuks, laiahaardeliseks ja üksikasjalikuks ja on nõus ka selle ettepaneku heaks kiitma. 5- JÄRELDUS Komisjon oleks eelistanud määruse jõustumist 2005. aastal, kuid leiab, et 10. juunil kvalifitseeritud häälteenamusega vastu võetud poliitiline kokkulepe ja sellele järgnev ühisseisukoha vastuvõtmine 12. november 2004 täidaks täielikult määrusega ettenähtud eesmärke. Sel põhjusel komisjon toetab ühisseisukohta. Lisa Ettepanek gaasiedastusvõrkude juurdepääsutingimusi käsitleva määruse kohta Komisjoni deklaratsioon Hoiustamine ja juurdepääs hoidlatele ei kuulu määruse reguleerimisalasse. Seetõttu ei käsitleta hoiustamist ja juurdepääsu hoidlatele juhises, mida on käsitletud määruse artikli 9 lõikes 1 või muudetud määruse artikli 9 lõikega 2.